gl en gl lt gl gl gl es en gl es es gl es es gl gl en en gl gl gl gl en gl en gl fr es es gl gl fr es es gl fr es es gl gl ia es es gl fr es es gl gl fr es es gl gl fr es es gl en gl es es es gl pt es es gl gl fr es es gl fr es es es gl fr es es gl fr es es gl fr es es gl es es gl gl es gl gl gl es es pt gl es
O CGAI INICIA MAÑÁ UN CICLO DE PELÍCULAS DO CINEASTA FRANCÉS JEAN EUSTACHE | Academia Galega do Audiovisual
O Centro Galego de Artes da Imaxe (CGAI) comeza mañá xoves 28 de maio o ciclo dedicado ao cineasta francés  Jean Eustache (1938-1981) coa proxección da súa película máis célebre, LA MAMAN ET LA PUTAIN (1973). A completa retrospectiva continuará ata o día 18 de xuño.  O ciclo, elaborado en colaboración coa Filmoteca de Catalunya, Filmoteca Española e IVAC-La Filmoteca de Valencia, vén acompañado do libro co-editado polo CGAI co BAFICI (Buenos Aires Festival Internacional de Cine Independiente), Jean Eustache. Un fulgor arcaico.
Xoves 28 de maio (20.30 horas) e sábado 30 de maio (19.30 horas)
Dirección e guión: Jean Eustache. Produción: Elite Films, Ciné Qua Non, Les Films du Losange, Simar Films, V. M. Productions. Fotografía: Pierre Lhomme. Intérpretes: Jean-Pierre Léaud, Bernadette Lafont, Françoise Lebrun. Duración: 220 minutos.
Marie mantén a Alexandre que pasa o día nos bares, falando con amigos e intentando ligar. Consegue ter unha relación con Veronique. Aínda que o inmaturo Alexandre non busca nada serio, Veronique comeza a interferir na relación del con Marie. Obra mestra e manifesto xeracional post-68 con elementos autobiográficos e unha sabia verbalización. Obtén un importante éxito comercial, é premiada en Cannes e permítelle a Eustache ter unha produción con máis medios (por primeira e única vez na súa vida) na súa seguinte película, Mes petites amoureuses (1974).
Luns 1 de xuño (20.30 horas) e martes 2 de xuño (20.30 horas):
DU CÔTÉ DE ROBINSON / [AO COSTADO DE ROBINSON]
Dirección e guión: Jean Eustache. Fotografía: Philippe Théaudière. Intérpretes: Aristide, Daniel Bart, Dominique Jayr, Jean Eustache. Duración: 42 minutos.
Un personaxe -que prefigura na súa arrogancia absurda ao Alexandre de La Maman et la putain- percorre, xunto ao seu mellor amigo, as rúas do suburbio parisiense de Robinson, na procura de diversión e problemas. Ou sexa, mulleres. A aproximación constante que o cine de Eustache lle prodigará á mocidade e á vida na rúa xa constitúe a esencia da súa primeira peza. Obra admirada por Godard e Rohmer, nela intuímos o equilibrio entre o sombrío e o frívolo, a gravidade e a dozura que advertía Daney no propio autor. Tamén coñecida polo título de Les mauvaises fréquentations (Malas compañías).
LE PÈRE NOËL A LES YEUX BLEUS / [PAPÁ NOEL TEN OS OLLOS AZUIS]
Dirección e guión: Jean Eustache. Produción: Anouchka Films. Fotografía: Philippe Théaudière e Daniel Lacambre. Intérpretes: Jean-Pierre Léaud, Gérard Zimmerman. Duración: 47 minutos.
Fascinado pola estrea como director de Eustache, Godard regaloulle o celuloide sobrante da rodaxe de Masculino-Femenino para que realizase outro filme semi-autobiográfico. Gañadora da Semana da Crítica en Cannes, Godard prestoulle tamén o seu protagonista, Jean-Pierre Léaud, encarnación para a ocasión dun pobre home de Narbonne que se emprega como Papá Noel para mercar o abrigo de moda e acaba descubrindo que, disfrazado, se atreve a facer cousas que antes só soñara. Apoiado por unha montaxe trepidante, a calidez, inmediatez e naturalismo de corte documental, así como un estimable emprego da voz en off situaba a Eustache como cineasta a seguir.
Xoves 4 de xuño (20.30 horas):
LE COCHON / [O PORCO]
Dirección: Jean Eustache e Jean-Michel Barjol. Guión: Jean Eustache. Produción: Luc Moullet e François Lebrun. Fotografía: Philippe Théaudière e Renan Polles. Duración: 50 minutos.
Documental filmado nun único día, para moitos a máis fermosa das películas do director. O rexistro dunha práctica tradicional, a matanza dun porco nunha granxa do Macizo Central e o labor posterior, permite unha banda sonora cativadora grazas ás voces que destilan o dialecto empregado na zona. Etnográfico documento planeado de forma lúdica coa colaboración de Barjol, destaca a actitude respectuosa cara aos suxeitos filmados.
UNE SALE HISTOIRE / [UNHA HISTORIA SUCIA]
Dirección: Jean Eustache. Guión: Jean-Nöel Picq. Produción: Les Films du Losange. Fotografía: Jacques Renard (ficción); Pierre L´Homme e Michel Cenet (documental). Intérpretes: Michel Lonsdale (ficción), Jean-Nöel Picq (documental). Duración: 50 minutos.
Dúas películas en unha que recibiron a cualificación X en Francia a pesar de non amosar, practicamente, máis que a un home falando. Unha ficción filmada onde o actor Michel Lonsdale interpreta a un voyeur en recuperación vai seguida dun segmento documental onde o guionista, Picq, conta a súa experiencia. Sórdida, fascinante e incómoda, o propio Eustache remataba a polémica: “vai acerca do sexo como espello da alma; cando un toca a alma, o tabú do sexo permanece. Amosei que o sexo non ten nada que ver coa moral, nin sequera coa estética. O sexo é unha cuestión metafísica”.
Luns 8 de xuño (20.30 horas):
Dirección, guión e produción: Jean Eustache. Fotografía: Philippe Théaudière e Adolfo Arrieta. Intérpretes: Boris Eustache, Jean Eustache, Odette Robert. Duración: 110 minutos.
Froito dun impulso irrefreable e da avidez de rodar que tiña, Eustache filmou a súa avoa, Odette Robert, durante case dúas horas con dúas cámaras en alternancia (unha manexada por Adolfo Arrieta) para seguir o testemuño da muller, un relato familiar que escaravellaba nas orixes e filiacións do autor. Non estreada e descuberta anos despois do suicidio de Eustache, un clarividente achegamento á familia e á súa época estruturada a través dunha sabia verbalización.
Martes 9 de xuño (20.30 horas) e mércores 10 de xuño (20.30 horas):
Dirección e guión: Jean Eustache. Produción: Pierre Cottrell para Élite Film. Fotografía: Néstor Almendros. Intérpretes: Martin Loeb, Ingrid Caven. Duración: 123 minutos.
Derradeira longametraxe de Eustache e aquela na que contou cun deseño de produción máis solvente logo do éxito de La maman et la Putain (1973). Inspirada no título por Rimbaud, unha análise sentida dos anos da infancia, a adolescencia dun neno de provincias que da man dunha nai á que en realidade descoñece, descobre a vida, isto é, os primeiros amores e as primeiras películas. Significativa aparición como actor do cineasta impugnador da Nouvelle Vague, o áspero, titánico e preciso observador da condición humana, Maurice Pialat, que compartía con Eustache (que o admiraba) moitos dos seus trazos.
Luns 15 de xuño (20.30 horas):
LA ROSSIÈRE DE PESSAC / [A VIRXE DE PESSAC]
Dirección e guión: Jean Eustache. Produción: Jean Eustache, Films Luc Moullet e Médiane Films. Fotografía: Philippe Théaudière, Jean-Yves Coïc e Daniel Cardot. Duración: 65 minutos.
Dous filmes sobre un mesmo feito que Eustache desexou se visen en orde cronolóxica inversa. En 1968 Eustache volve á súa vila natal e filma a elección da rapaza máis virtuosa da comunidade. Xusto antes dos acontecementos de maio do 68, o filme –sen manipulacións, xogando cunha ambigüidade natural- desvela a tremenda hipocrisía e ridiculez destes actos, xerando unha comicidade irresistible.
LA ROSSIÈRE DE PESSAC´79 / [A VIRXE DE PESSAC´79]
Dirección: Jean Eustache. Guión: Jean Eustache e Françoise Lebrun. Produción: INA, ZDF e Médiane Films. Fotografía: Philippe Théaudière, Jean-Yves Coïc, Armand Marco e Robert Alazraki. Duración: 67 minutos.
A evolución de Eustache cara á exploración nas relacións entre o real e o ficticio, o afastamento das imaxes e o progresivo crecemento da importancia da oralidade marcan os seus anos finais de vida. Once anos despois de La Rossière de Pessac e agora en cor volvemos á mesma película e similar celebración. Eustache chega a dicir que dificilmente cabe outro punto de vista, xa que el non pode ser outro.
Mércores 17 de xuño (20.30 horas):
POSTFACE: LE DERNIER DES HOMMES
Dirección e guión: Jean Eustache. Produción: CDNP. Duración: 26 minutos.
En 1969 Eustache realiza dous documentais para Allons au cinéma (Imos ao cine), programa televisivo do CDNP (Centro Nacional de Documentación Pedagóxica) francés, pensados como unha sorte de epílogo explicativo de cadansúa película muda. Esta primeira está dedicada ao clásico de Murnau El último (1924).
POSTFACE: LA PETITE MARCHAND D´ALLUMETTES
Dirección e guión: Jean Eustache. Produción: CDNP. Duración: 26 minutos.
Segundo documental para Allons au cinéma, nesta ocasión dedicado á película de 1928 de Jean Renoir La cerillerita.
Xoves 18 de xuño (20.30 horas):
LE JARDIN DES DÉLICES DE JÉRÔME BOSCH
Dirección e guión: Jean Eustache. Produción: INA. Fotografía: Philippe Théaudière. Intérpretes: Jean-Nöel Picq, Sylvie Blim. Duración: 34 minutos.
Reconstrución dunha velada de amigos, filmada para o programa de televisión Les Enthousiastes. O psicanalista Picq fía observacións e interpretacións do terceiro panel do mítico óleo sobre madeira d’El Bosco El jardín de las delicias.
Dirección e guión: Jean Eustache. Produción: Antenne 2. Fotografía: Philippe Théaudière. Intérpretes: Michel Delahaye, Michèle Moretti. Duración: 19 minutos.
Contes modernes é unha película en episodios para a televisión. Eustache filma un deles, este; os outros pertencen a Claude Ventura, Paul Seban e Gérard Marx. Derradeira curtametraxe completada polo autor, establece unha rigorosa e ascética observación que deriva en ensaio incisivo sobre a sociedade do seu tempo a través dunha análise dos procedementos de selección de emprego.
Dirección e guión: Jean Eustache. Produción: Médiane Films. Fotografía: Robert Alazraki. Intérpretes: Alix Cléo-Roubaud, Boris Eustache. Duración: 18 minutos.
Boris Eustache, fillo do director, recibe os comentarios sobre fotografías persoais a cargo de Alix Cléo-Roubaud. Disquisicións acerca de manipulacións e perspectivas, toda a vertente final en torno ao engano e o imaxinario trazada por Eustache aparece nesta peza galardoada co César á mellor curtametraxe.
Archivos Elegir el mes septiembre 2022 agosto 2022 julio 2022 junio 2022 mayo 2022 abril 2022 marzo 2022 febrero 2022 enero 2022 diciembre 2021 noviembre 2021 octubre 2021 septiembre 2021 agosto 2021 julio 2021 junio 2021 mayo 2021 abril 2021 marzo 2021 febrero 2021 enero 2021 diciembre 2020 noviembre 2020 octubre 2020 septiembre 2020 agosto 2020 julio 2020 junio 2020 mayo 2020 abril 2020 marzo 2020 febrero 2020 enero 2020 diciembre 2019 noviembre 2019 octubre 2019 septiembre 2019 junio 2019 mayo 2019 abril 2019 marzo 2019 febrero 2019 enero 2019 diciembre 2018 noviembre 2018 octubre 2018 septiembre 2018 agosto 2018 junio 2018 mayo 2018 marzo 2018 febrero 2018 enero 2018 diciembre 2017 noviembre 2017 octubre 2017 junio 2017 marzo 2017 febrero 2017 enero 2017 diciembre 2016 noviembre 2016 octubre 2016 septiembre 2016 julio 2016 junio 2016 mayo 2016 abril 2016 marzo 2016 febrero 2016 enero 2016 diciembre 2015 noviembre 2015 octubre 2015 septiembre 2015 julio 2015 junio 2015 mayo 2015 abril 2015 marzo 2015 febrero 2015 enero 2015 diciembre 2014 noviembre 2014 octubre 2014 septiembre 2014 agosto 2014 julio 2014 junio 2014 mayo 2014 abril 2014 marzo 2014 febrero 2014 enero 2014 diciembre 2013 noviembre 2013 octubre 2013 septiembre 2013 agosto 2013 julio 2013 junio 2013 mayo 2013 abril 2013 febrero 2013 enero 2013 diciembre 2012 noviembre 2012 octubre 2012 septiembre 2012 agosto 2012 julio 2012 junio 2012 mayo 2012 abril 2012 marzo 2012 febrero 2012 enero 2012 diciembre 2011 noviembre 2011 octubre 2011 septiembre 2011 agosto 2011 julio 2011 junio 2011 mayo 2011 abril 2011 marzo 2011 febrero 2011 enero 2011 diciembre 2010 noviembre 2010 octubre 2010 septiembre 2010 agosto 2010 julio 2010 junio 2010 mayo 2010 abril 2010 marzo 2010 febrero 2010 enero 2010 diciembre 2009 noviembre 2009 octubre 2009 septiembre 2009 agosto 2009 julio 2009 junio 2009 mayo 2009 abril 2009 marzo 2009 febrero 2009 enero 2009 diciembre 2008 noviembre 2008 octubre 2008 septiembre 2008 agosto 2008 julio 2008 junio 2008 mayo 2008 abril 2008 marzo 2008 febrero 2008 enero 2008 diciembre 2007 noviembre 2007 octubre 2007 julio 2007 junio 2007 mayo 2007 abril 2007 marzo 2007 febrero 2007 enero 2007 diciembre 2006 noviembre 2006 octubre 2006 septiembre 2006 agosto 2006 junio 2006 marzo 2006 febrero 2006 enero 2006 diciembre 2005 noviembre 2005 octubre 2005 septiembre 2005 julio 2005 junio 2005 mayo 2005 abril 2005 marzo 2005 febrero 2005 enero 2005 diciembre 2004 noviembre 2004 septiembre 2004 julio 2004 junio 2004 mayo 2004 diciembre 2001
Centro Ágora, Lugar da Gramela, 17 15010 A Coruña info@academiagalegadoaudiovisual.gal 981 227 701 / 981 208 393
Horario de atención al público: de lunes a viernes de 9:00 a 16:00
Horario de verano (de junio a septiembre): de lunes a jueves de 9.00 a 15.00h
Página web creada por cleventy.com